Aquest Pla d'acció té tres objectius claus:
Per assolir aquests objectius, es defineixen vuit línies d'acció, les tres primeres d'impacte directe i les cinc restants, de caràcter instrumental per donar-hi suport.
Es tracta d'impulsar un projecte que, tenint en compte la situació actual dels diferents espais estables de participació del Departament de Salut, tingui com a finalitat transformar-los en els instruments principals, perquè puguin vehicular i dinamitzar la participació que endegui el Departament.
Aquesta transformació ha d'anar acompanyada de la configuració d'una xarxa de participació ciutadana en salut formada pels coordinadors-referents de cada espai de participació.
Aquesta xarxa ha de tenir els objectius següents:
La finalitat és que els centres tinguin elaborat un projecte específic orientat a facilitar la col·laboració i la implicació de la ciutadania en el desplegament dels serveis de salut, la millora de la qualitat dels mateixos, i la reflexió conjunta per solucionar problemes en la provisió i per elaborar els plans d'actuació comunitaris i en la intervenció primària.
Aquest és un àmbit de participació pròxim al territori i d'operativització des dels serveis.
És un dels terrenys amb més recorregut, però també és el més mancat d'eines concretes i cal fer-lo evolucionar progressivament per tal de vetllar per l'èxit d'aquests serveis.
Es pretén fomentar el voluntariat i donar-li visibilitat i reconeixement en l'àmbit de la salut, en l'àmbit individual i en l'àmbit de les entitats.
Per això, cal establir un marc clar, incorporar el voluntariat progressivament i de forma flexible a tots els espais i iniciatives de participació, i donar reconeixement i visibilitat a la seva aportació a la societat.
Aquesta acció ha de culminar amb un marc específic de voluntariat en l'àmbit de la salut, una incorporació de voluntaris en els processos de millora de centres i serveis més gran, i una visualització institucional de l'aportació del voluntariat, en coherència amb la definició de la nova Carta.
Es vol dinamitzar el Grup Motor de participació ciutadana en salut per tal de disposar d'un espai dinàmic i de treball en xarxa que serveixi per valorar els avenços realitzats en l'àmbit de la participació ciutadana en salut i proposar-hi millores.
Aquest ha de ser un grup dinàmic i flexible, que combini el treball presencial i virtual, i que afavoreixi la rotació dels seus integrants.
A més, cal disposar d'un nucli operatiu de persones diverses i compromeses a cada territori, que asseguri l'impuls i el seguiment del marc: la xarxa de participació ciutadana en salut.
Es tracta de desenvolupar i implementar un pla de formació i sensibilització en participació ciutadana en salut adreçat a diversos col·lectius i nivells del sistema de salut, amb els continguts orientatius següents:
L'objectiu és visibilitzar i donar valor a la participació ciutadana en salut de qualitat amb l'ús de canals virtuals, presència als mitjans de comunicació i campanyes concretes per tot el territori, i aprofitar-ho per fer més escolta activa.
Aquest pla de comunicació ha d'arribar a tots els nivells del sistema de salut, però també a la ciutadania en general.
El pla de comunicació ha de servir també per implantar una eina integrada d'escolta de la ciutadania i rendició de comptes.
Per això, s'han d'aprofitar millor les enquestes i els canals de queixes i suggeriments, així com el seguiment i els resultats del Pla de salut, per fer un retorn proactiu i transparent a la ciutadania, extreure'n conclusions pràctiques i aplicar-les.
Amb aquesta acció es volen aprofitar les bones pràctiques de participació ciutadana en salut en el nostre entorn proper, així com les experiències i els recursos municipals de participació ciutadana.
També cal tenir en compte les experiències internacionals avaluades pel que fa a la participació ciutadana en salut i fer-ne benchmarking, tant aquelles que han esdevingut d'èxit com les que no han donat resposta als objectius proposats.
Per fer-ho, cal desenvolupar un projecte específic que:
Cal concretar aquest Pla d'acció 2018-2019 amb objectius operatius i dissenyar indicadors específics que permetin avaluar el desplegament i l'impacte de cadascun.
Per dur-ho a terme de forma eficient, ja s'ha començat a treballar amb l'Agència de Qualitat i Avaluació Sanitàries (AQuAS), tant per a la definició acurada dels objectius com per al disseny dels indicadors que permetin monitorar-los.
Un cop disponibles, cal publicar un annex a aquest marc de la participació ciutadana en salut que n'especifiqui tant els objectius com els indicadors i fer-ne difusió entre la ciutadania, l'Administració i el Sistema integral sanitari d'utilització pública de Catalunya (SISCAT).